Ερρίκος ΦιτςΡόυ, δούκας του Ρίτσμοντ και Σόμερσετ

Ο Ερρίκος ΦιτςΡόυ, δούκας του Ρίτσμοντ και του Σόμερσετ, αγγλ.: Henry FitzRoy, Duke of Richmond and Somerset (π. 15 Ιουνίου 1519 – 23 Ιουλίου 1536) ήταν γιος του Ερρίκου Η΄ της Αγγλίας και της ερωμένης του Ελισάβετ Μπλάουντ, και το μόνο παιδί που γεννήθηκε εκτός γάμου, το οποίο ο Ερρίκος Η΄ αναγνώρισε. Ήταν ο νεότερος ετεροθαλής αδελφός της Μαρίας Α΄, καθώς και ο μεγαλύτερος ετεροθαλής αδελφός της Ελισάβετ Α΄ και του Εδουάρδου ΣΤ΄. Μέσω της μητέρας του, ήταν ο μεγαλύτερος ετεροθαλής αδελφός της Ελισάβετ, του Γεωργίου και του Ροβέρτου Τέιλμποϋς. Το επώνυμό του σημαίνει «γιος του βασιλιά» στα νορμανδικά γαλλικά.

 Γέννηση 
Ο Ερρίκος ΦιτςΡόυ γεννήθηκε τον Ιούνιο του 1519. Η μητέρα του ήταν η Ελισάβετ Μπλάουντ, η κυρία επί των τιμών της Αικατερίνης της Αραγωνίας, και ο πατέρας του ήταν ο Ερρίκος Η΄ Τυδώρ. Ο ΦιτςΡόυ συνελήφθη, όταν η βασίλισσα Αικατερίνη πλησίαζε τον τελευταίο τοκετό της με ένα από τα παιδιά του Ερρίκου Η΄, μία θνησιγενή κόρη που γεννήθηκε τον Νοέμβριο του 1518. Για να αποφευχθεί το σκάνδαλο, η Μπλάουντ μεταφέρθηκε από την αυλή του Ερρίκου στην Αυγουστινιανή μονή του Αγίου Λαυρεντίου στο Μπλάκμορ, κοντά στο Ίνγκεϊτστοουν του Έσσεξ.

Η ημερομηνία γέννησης του ΦιτςΡόυ συχνά αναφέρεται ως 15 Ιουνίου 1519, αλλά η ακριβής ημερομηνία δεν είναι γνωστή.  Η γέννησή του μπορεί να ήταν νωρίτερα από την προβλεπόμενη. Ο καρδινάλιος Θωμάς Γούλσεϋ έλειπε από το Λονδίνο από τις 9 έως τις 18 Ιουνίου, οπότε επανεμφανίστηκε στην αυλή του Ουίνδσορ. Την επόμενη ημέρα αναμενόταν στο Χάμπτον Κορτ, αλλά δεν επανεμφανίστηκε σε συνεδρίαση του συμβουλίου στο Γουέστμινστερ μέχρι τις 29 Ιουνίου. Η πολιτική της διακριτικότητας λειτούργησε, καθώς η άφιξη του αγοριού δεν προκάλεσε μεγάλη αναστάτωση, και οι διπλωματικές αποστολές δεν αναφέρουν τίποτε για τον νόθο γιο του Ερρίκου Η΄.

 Η βάπτιση 
Η βάπτιση του νεογέννητου Ερρίκου ΦιτςΡόυ δεν καταγράφηκε, παρόλο που ο καρδινάλιος Θωμάς Γούλσεϋ ήταν ο νονός του, και ήταν γνωστό ότι ήταν παρών στην εκδήλωση. Αυτό τοποθετεί την ημερομηνία της βάπτισης πιθανώς πριν από τις 29 Ιουνίου, όταν επανεμφανίστηκε στην αυλή. Η ταυτότητα του άλλου αναδόχου είναι άγνωστη. Αν και ο Θωμάς Χάουαρντ 3ος δούκας του Νόρφολκ, έδειξε μεγάλο ενδιαφέρον για τον Ερρίκο ΦιτςΡόυ όταν ήταν μεγαλύτερος, το 1519 ήταν ακόμη ο κληρονόμος του δουκάτου του Νόρφολκ και ονομάστηκε κόμης του Σάρεϋ. Αν ο Ερρίκος Η΄ είχε επιλέξει τον Οικογένεια Χάουαρντ, πιθανότατα θα είχε επιλέξει τον πρεσβύτερο Θωμά Χάουαρντ, ο οποίος εκείνη την εποχή ήταν ο 2ος δούκας του Νόρφολκ. Μία άλλη πρόταση για τον 2ο ανάδοχο θα μπορούσε να είναι ο ίδιος ο Ερρίκος Η΄, αν και δεν ήταν συνήθης πρακτική για έναν γονέα να είναι ανάδοχος του ίδιου του παιδιού του:  Ο Ερρίκος Η΄ είχε αναλάβει τον ρόλο του αναδόχου στη βάπτιση του ανιψιού του, λόρδου Ερρίκου Μπράντον (ο οποίος ήταν επίσης γιος του πιο στενού φίλου του Ερρίκου) τον Μάρτιο του 1516, και η κόρη του, η πριγκίπισσα Μαίρη, έγινε ανάδοχος του ετεροθαλούς αδελφού της, πρίγκιπα Εδουάρδου, το 1537.

 Αναγνώριση 
Στο βρέφος δόθηκε το επώνυμο ΦιτςΡόυ για να βεβαιωθούν ότι όλοι γνώριζαν ότι ήταν γιος του βασιλιά. Ο Ερρίκος Η΄ αναγνώρισε ανοιχτά το αγόρι, ίσως επειδή ένιωθε ότι η έλλειψη αρσενικού κληρονόμου ήταν μία προσβολή της ανδρικής του υπόστασης. Κάποια στιγμή, επέδειξε με υπερηφάνεια τον νεογέννητο γιο του στην αυλή. 

 Η ανατροφή του 

 Αναβάθμιση 

 Αξιώματα του Στέμματος 

 Βασίλειο της Ιρλανδίας 
Στις 22 Ιουνίου 1529, ο Ρίτσμοντ διορίστηκε λόρδος-υποδιοικητής της Ιρλανδίας, και υπήρχε σχέδιο να τον στέψουν βασιλιά της χώρας, αν και οι σύμβουλοι του βασιλιά φοβόντουσαν ότι η δημιουργία ενός ξεχωριστού βασιλείου της Ιρλανδίας, του οποίου ο ηγεμόνας δεν θα ήταν αυτός της Αγγλίας, θα δημιουργούσε μία άλλη απειλή, παρόμοια με το βασίλειο της Σκωτίας. Μετά το τέλος του Ρίτσμοντ, ο Νόμος περί Στέμματος της Ιρλανδίας του 1542 καθιέρωσε μία προσωπική ένωση μεταξύ του αγγλικού και του ιρλανδικού στέμματος, ορίζοντας ότι όποιος ήταν βασιλιάς της Αγγλίας θα ήταν και βασιλιάς της Ιρλανδίας. Ο Ερρίκος Η΄ της Αγγλίας ανακηρύχθηκε ο πρώτος κάτοχος του θρόνου. 

 Ζώντας στη Γαλλία 
Τον Οκτώβριο του 1532, ο Ερρίκος Η΄ ταξίδευσε στο Καλαί για μία συνάντηση με τον Φραγκίσκο Α΄ της Γαλλίας, και πήρε μαζί του τον Ρίτσμοντ. Στο πλαίσιο των διαπραγματεύσεων, ο Ρίτσμοντ εντάχθηκε στην γαλλική αυλή, και έζησε με τον δελφίνο Φραγκίσκο και τον μικρότερο αδελφό του, τον μελλοντικό βασιλιά Ερρίκο Β΄ της Γαλλίας, μέχρι τον Αύγουστο του 1533, όταν ανακλήθηκε στην Αγγλία.

 Οικογένεια 
μικρογραφία|Σκίτσο της δούκισσας του Ρίτσμοντ από τον Χανς Χόλμπαϊν τον Νεότερο.
Όταν ο Ερρίκος Η΄ ξεκίνησε τη διαδικασία ακύρωσης του γάμου του με την Αικατερίνη της Αραγωνίας, προτάθηκε να νυμφευτεί ο Ρίτσμοντ την ετεροθαλή αδελφή του, Μαρία (Α΄), προκειμένου να ενισχυθεί η αξίωση του Ρίτσμοντ στον θρόνο. Ανησυχώντας να αποτρέψει την ακύρωση, και την πιθανή ρήξη του Ερρίκου με την Καθολική Εκκλησία, ο πάπας ήταν ακόμη και διατεθειμένος να χορηγήσει ειδική απαλλαγή για τον γάμο τους.    

Σε ηλικία 14 ετών, στις 28 Νοεμβρίου 1533, ο δούκας νυμφεύτηκε τη λαίδη Μαρία Χάουαρντ, τη μοναχοκόρη του Θωμά Χάουαρντ 3ου δούκα του Νόρφολκ. Ήταν σε άριστες σχέσεις με τον κουνιάδο του, τον ποιητή Ερρίκο Χάουαρντ κόμη του Σάρεϋ. Ο γάμος δεν ολοκληρώθηκε ποτέ.

 Πιθανός διάδοχος του θρόνου 
Την εποχή του τέλους του Ρίτσμοντ, βρισκόταν σε διαδικασία ψήφισης στο Κοινοβούλιο ο Β΄ Νόμος Διαδοχής, ο οποίος αποκλήρωσε την κόρη του Ερρίκου, Ελισάβετ (Α΄), από διάδοχό του, και επέτρεπε στον βασιλιά να ορίσει τον διάδοχό του, νόμιμο ή νόθο. Δεν υπάρχουν στοιχεία ότι ο Ερρίκος σκόπευε να ανακηρύξει τον Ριχάρδο κληρονόμο του, αλλά ο νόμος θα του επέτρεπε να το πράξει, εάν το επιθυμούσε. Ο αυτοκρατορικός πρέσβης Ευστάθιος Τσάπουις έγραψε στον αυτοκράτορα Κάρολο Ε΄ στις 8 Ιουλίου 1536, ότι ο Ερρίκος Η΄ είχε θεσπίσει νόμο, που του επέτρεπε να ορίσει διάδοχο, αλλά πίστευε ότι ο δούκας του Ρίτσμοντ δεν θα διαδεχόταν τον θρόνο με αυτόν, καθώς έπασχε από φυματίωση, και τώρα είχε διαγνωστεί ανίατος. 

 Το τέλος 
Η πολλά υποσχόμενη σταδιοδρομία του ΦιτςΡόυ έληξε απότομα τον Ιούλιο του 1536. Σύμφωνα με τον χρονικογράφο Κάρολο Ριόθσλεϋ, αρρώστησε λίγο πριν αποβιώσει, αν και η βιογράφος του Μπέβερλι Α. Μέρφι αναφέρει καταγεγραμμένες δημόσιες εμφανίσεις και δραστηριότητές του τον Απρίλιο και τον Μάιο του ίδιου έτους, χωρίς να κάνει ενδιαφέροντα σχόλια για την υγεία του. Αναφέρθηκε ότι ήταν άρρωστος με «φθίση» (συνήθως ταυτοποιείται ως φυματίωση, αλλά πιθανώς και ως μία άλλη σοβαρή πνευμονική πάθηση) στις αρχές Ιουλίου και απεβίωσε στο Παλάτι του Αγίου Ιακώβου στις 23 Ιουλίου 1536.
μικρογραφία|243x243εσ|Τάφος του Χένρι Φιτζρόι, Δούκα του Ρίτσμοντ και της συζύγου του Μαρίας. Εκκλησία του Αγίου Μιχαήλ Αρχαγγέλου, Φράμλινγκχαμ, Σάφολκ
μικρογραφία|Η Κιβωτός του Νώε στον Κατακλυσμό, μία από τις σκηνές από την Παλαιά Διαθήκη στον τάφο του Δούκα του Ρίτσμοντ
μικρογραφία|Οικόσημο του Δούκα του Ρίτσμοντ, τοποθετημένο στα τέσσερα με το οικόσημο της οικογένειας Χάουαρντ (από τον γάμο του με τη Λαίδη Μαίρη, κόρη του 3ου Δούκα του Νόρφολκ) στον τάφο του στην εκκλησία Φράμλινγκχαμ.

 Αναφορές 

 Σημειώσεις 

 Έργα που αναφέρονται 




 Εξωτερικοί σύνδεσμοι 
 Σχετικά με τον Χένρι Φιτζρόι

Κατηγορία:Υιοί βασιλέων
Κατηγορία:Τάγμα της Περικνημίδας
Κατηγορία:Δούκες του Σόμερσετ
Κατηγορία:Οίκος των Τυδώρ